“ศบค.” เผยไทยป่วย “โควิด” เพิ่ม 1 ราย เดินทางจากรัสเซีย รวมติดเชื้อสะสม 3,321 คน
“ศบค.” เผยไทยป่วย “โควิด” เพิ่ม 1 ราย เดินทางจากรัสเซีย รวมติดเชื้อสะสม 3,321 คน เสียชีวิตคงที่
“ศบค.” เผยไทยป่วย “โควิด” เพิ่ม 1 ราย เดินทางจากรัสเซีย รวมติดเชื้อสะสม 3,321 คน เสียชีวิตคงที่
4 ส.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ประจำวันที่ 4 ส.ค.63 เมื่อเวลา 11.30 น. ระบุว่า ประเทศไทยพบผู้ติดเชื้อโควิด-19 รายใหม่เพิ่ม 1 ราย เป็นผู้ที่เดินทางมาจากต่างประเทศ และเข้าพักยังสถานที่เฝ้าระวังที่รัฐจัดให้ ทำให้จำนวนผู้ป่วยสะสมยืนยัน เพิ่มขึ้นเป็น 3,321 ราย รักษาหายแล้ว 3,142 ราย ยังรักษาอยู่ 121 ราย ไม่มีผู้เสียชีวิตเพิ่ม ยอดเสียชีวิตรวม คงที่ 58 ราย
สำหรับผู้ติดเชื้อรายใหม่นี้ เป็นหญิงสัญชาติรัสเซีย อายุ 33 ปี เดินทางมาจากรัสเซีย ถึงไทยเมื่อวันที่ 20 ก.ค. เข้าพักใน Alternative Local Quarantine (ALQ) ที่กรุงเทพฯ ตรวจครั้งที่ 1 ผลตรวจไม่พบเชื้อ ตรวจครั้งที่ 2 พบตรวจเชื้อ โดยไม่มีอาการ เข้ารับการรักษาที่โรงพยาบาลแห่งหนึ่งในกรุงเทพฯ
ขณะที่สถานการณ์โควิด-19 ทั่วโลก รายงาน ณ วันอังคารที่ 4 สิงหาคม 2563 เวลา 10.00 น. ยอดผู้ติดเชื้อรวม 18,443,484 ราย อาการรุนแรง 64,677 ราย รักษาหายแล้ว 11,672,917 ราย เสียชีวิต 697,188 ราย
อันดับประเทศที่มีผู้ติดเชื้อสูงสุด
1.สหรัฐอเมริกา จำนวน 4,862,174 ราย
2.บราซิล จำนวน 2,751,665 ราย
3.อินเดีย จำนวน 1,855,331 ราย
4.รัสเซีย จำนวน 856,264 ราย
5.แอฟริกาใต้ จำนวน 516,862 ราย
โดยประเทศไทย อยู่ในอันดับที่ 111 จำนวนผู้ติดเชื้อ 3,321 ราย